Rejistara ya tšhireletšo ya bana e fa lenaneo la bana ba mengwaga ya ka fase ga 18, bao ba hlokago tšhireletšo. Rejistara e swarwa ke modirelaleago Kgorong ya selegae ya Tšwetšopele ya Leago. Tshedimošo yeo e lego ka gare ga rejistara e swanetšwe e swarwe bjalo ka sephiri gomme e ka bonwa fela ke bao ba bopago karolo ya sehlopha sa Tšhireletšo ya Bana (mohlala: morutiši / mooki / ngaka / modirelaleago / mohlokomedi / lephodisa / maseterata, bj.bj).
Go swara lenaneo la bana bao ba lego kotsing bao ba hlokago ditirelo tša leago.
Go hlokomela taba ye nngwe le ye nngwe go netefatša gore tirelo ya khwalithi e filwe ngwana le lapa la gabo.
Go ya ka Molao wa Tlhokomelo ya Bana (wa 74 wa 1983) batho ba ba latelago ba profešene ba swanetše ke go bega kgonono efe goba efe ya tlhorišo ya ngwana goba go se swarwe ga ngwana ka tsela ya maleba.
Ngaka ya meno, ngaka ya kalafi, mooki, modirelaleago, morutiši, motho ofe goba ofe yoo a thwetšwego goba a laolago Legae la Bana goba Lefelo la Tlhokomelo goba Botšhabelo.
Ka pelapela ge kgonono ya tlhorišo ya ngwana e lemogwa ge a hlahlobja, a šoma goba a šetša ngwana, e swanetšwe e begwe go modirelaleago wa kgauswi le moo go dulago ngwana yoo.
Kantorong ya ditirelo tša leago ya kgauswi le moo ngwana a dulago gona.
Leloko lefe goba lefe la setšhaba/badudi bao ba amegago ba ka šupetša tlhorišo ya ngwana yeo ba belaelago gore e gona gomme ba ka e bega go modirelaleago. Bašupi bao ba tla ba ba ka sephiring.
Go bontšha dintlha tša batswadi ba ngwana ba madi/bahlokomedi.
Aterese ya moo ngwana a dulago gona ga bjale gape ge eba ga a dule le batswadi, go laetšwe le aterese ya batswadi.
Matšatšikgwedi le mehuta ya ditlhorišo.
Dintlha tša mabaka ao a dirago gore go be le kgonono.
Histori efe goba efe ya ditlhorišo tša peleng.
Dintlha dife goba dife tša go ikopanya tša batho ba bangwe bao ba ka fago bohlatse bja tlhorišo yeo e belaelwago.
Dintlha tša gago tša boikopanyo godimo ga faele di bohlokwa gore ge modirelaleago a ka rata go ikopanya le wena go netefatša tše dingwe tša dintlha le wena a kgone go dira bjalo.
Tlhorišo ya thobalano: Go šomiša ngwana mererong ya thobalano.
Tlhorišo ya maikutlo: E ka tla ka sebopego sa go hlolega go fihlelela hlokego ya ngwana ya lerato, šedi, hlohleletšo goba e ka ba ka go rogaka ngwana, go mo hlokomologa, go mo tšhošetša ka bošoro goba go leka go mo tšhoša.
Tlhokomologo: Hlolego yeo e tšwelago pele ya go šireletša ngwana kotsing, phefong, tlaleng, go se šetše dintlha tše bohlokwa tša tlhokomelo, bj.bj.
Modirelaleago o tla etela ngwana le ba lapa la gabo go lekodiša gore ngwana yoo o hloka tlhokomelo le tšhireletšo naa.
Mo mabakeng ao e lego gore motho yoo go begilwego gore ke yena a hlorišago ngwana o dula le ngwana ka ntlong e tee, motho yoo a ka kgopelwa gore a tšwe ka mo ntlong yeo. Ge go sa kgonege, ngwana a ka dula le moagišani, mogwera, moloko goba lefelong la tšhireletšo lebakanyana la motšwaoswere.
Aowa, ke ge fela bophelo bja ngwana bo le kotsing. Molao wa gore ngwana a dule le motswadi lebaka le le telele ka mo go kgonegago ka gona o swanetšwe o latelwe ka tlhompho. Ge go tšewa sephetho sefe goba sefe go swanetšwe go netefatšwe gore ngwana o tla pele ga dilo tše ka moka. Ba lapa le bana ba swanetše ba be karolo ya go tšea sephetho sefe goba sefe mo maemong a bona.
Aowa, boingwadišo ka bo bona ga bo ame maikarabelo a molao a motswadi goba mohlokomedi go ngwana. A amega fela ge sephetho sa molao se tšerwe (mohlala, go tlošwa ga ngwana).